Jaagduiwel ry meer as 200km/hŉ Vrou is Woensdagoggend vasgetrek nadat sy teen 205km/h op die N2 in Fairbreeze naby Gingindlovu in KwaZulu-Natal gejaag het. “Die vrou met haar silwer BMW is in ŉ 120km/h-sone aangekeer,” het Kwanele Ncalane, woordvoerder van die departement van vervoer in KwaZulu-Natal, gesê. “Sy is op R1 000 borg vrygelaat en sal na verwagting binnekort in die Gingindlovu-landdroshof verskyn. Willies Mchunu, LUR vir vervoer, het die motoris se gedrag gekritiseer. “Dit is sulke roekelose optrede wat onskuldige mense se lewens eis,” het Mchunu gesê. “Ons het verlede naweek 25 mense in verskeie ongelukke regoor die provinsie aan die dood afgestaan. Dit is kommerwekkend en vereis ŉ gedragsverandering van ons almal om die padreëls te gehoorsaam.”